《卜算子（次韵舅氏竺九成试黜）》
宋代·陈著

一自梦卢头，应学乘裴蹇。元是都门向上人，大用何嫌晚。

三岁都非遥，三捷功非远。管取微生共此荣，联步云程稳。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。